AB „VILNIAUS ŠILUMOS TINKLAI“

**Biokuro deginimo metu susidariusių atliekų (lakiųjų durpių ir neapdorotos medienos pelenų, biokuro atliekų su priemaišomis bei smėlio iš pseudoverdančiojo sluoksnio) išvežimas ir sutvarkymas**

**TECHNINĖ SPECIFIKACIJA**

**III DALIS – BIOKURO ATLIEKŲ SU PRIEMAIŠOMIS IŠVEŽIMAS IR SUTVARKYMAS (TERMOFIKACINĖ ELEKTRINĖ NR.2)**

1. **Apibrėžimai**

**Užsakovas** – AB „Vilniaus šilumos tinklai”, Jočionių g. 13, LT-02300 Vilnius.

**Paslaugos teikimo vieta** – AB „Vilniaus šilumos tinklai“, Vilniaus termofikacinė elektrinė Nr.2 (E-2, Elektrinės g. 2, Vilnius).

**Paslaugos teikėjas\*** – atliekų apdorojimo įmonė, su kuria pasirašyta paslaugos teikimo sutartis, kurios pateiktas pasiūlymas visiškai atitinka pirkimo dokumentų reikalavimus ir yra profesionalumo aspektu ir ekonomiškai naudingiausias.

\*gali būti sudaroma trišalė sutartis tarp užsakovo, tarpininko/atliekų surinkėjo/vežėjo bei atliekų apdorojimo įmonės (paslaugų teikėjas – tarpininkas/atliekų surinkėjas/vežėjas bei atliekų apdorojimo įmonė, veikiantys pagal jungtinės veiklos sutartį).

**Biokuro priemaišos** –biokure esančios priemaišos, kurios netinka deginimui (pvz. akmenys, stambūs biokuro gabalai ir pan.). Atliekų sąrašo kodas – 17 09 04.

**Paslauga** – Biokuro deginimo metu susidariusių atliekų - lakiųjų durpių ir neapdorotos medienos pelenų (atliekos kodas – 10 01 03) surinkimas iš jų susidarymo vietos, pasikrovimas į atliekų vežimo autotransportą, transportavimas iki atliekų apdorojimo vietos ir atliekų apdorojimas pagal Atliekų tvarkymo taisyklių, patvirtintų LR aplinkos ministro 1999 m. liepos 14 d. įsakymu Nr. 217, aktualios redakcijos reikalavimus bei kitų šiose techninėse sąlygose numatytų sąlygų įvykdymas.

**Sutarties trukmė** – 3 metai nuo sutarties pasirašymo.

1. **Biokuro deginimo metu susidarančios atliekos ir reikalavimai atliekų transportavimui**

2.1. E-2 deginama biomasė bei gaminama elektros bei šilumos energija. E-2 įrengtas kuro priėmimo, sandėliavimo ir transportavimo į biokatilą ūkis, sumontuotas išmetamų dūmų valymo nuo kietųjų dalelių kompleksas, kuris sudarytas iš sauso ir šlapio tipo elektrostatinių filtrų, taip pat įrengtas kondensacinis dūmų ekonomaizeris. Kuras deginamas rekonstruotame pagal „verdančio sluoksnio“ technologiją garo katile. Katilo kūryklos padas užpildytas sijoto smėlio sluoksniu - įkrova. Degimo procesas vyksta ant „verdančio“ smėlio sluoksnio, per kurį iš apačios tiekiamas degimui reikalingas karštas oras.

2.2. Biokuras transporteriais tiekiamas į rūšiavimo mazgą. Rūšiavimo mazge iš biokuro atskiriami stambūs medienos gabalai ir metalo priemaišos, vinys, varžtai, vielos ir kt., todėl susidaro biokuro atliekos su priemaišomis (atliekos kodas atliekų sąraše 17 09 04 – mišrios statybinės ir griovimo atliekos, nenurodytos 17 09 01, 17 09 02 ir 17 09 03);

2.3. Atliekos, nurodytos 2.1.2.1. kraunamos į Paslaugos teikėjo pateiktą atvirą konteinerį. Konteineris bus paliekamas Užsakovo teritorijoje, kol bus pilnai pripildytas. Gavus iš Užsakovo informaciją apie užpildytą konteinerį, Paslaugos teikėjas per 12 val. turi atvežti tuščią konteinerį ir išvežti atliekomis pripildytą konteinerį.

2.4. Per metus vidutiniškai išvežama iki 40 t biokuro atliekų su priemaišomis (17 09 04 – mišrios statybinės ir griovimo atliekos, nenurodytos 17 09 01, 17 09 02 ir 17 09 03).

2.5. Paslaugos tiekėjas konteinerius/cisternas ant automobilio pakrauna, iškrauna ir pastato atliekų surinkimo vietose savo priemonėmis.

2.6. Ant atliekų laikymo konteinerių turi būti nurodytas atliekos pavadinimas ir kodas pagal Atliekų sąrašą.

2.7. Paslaugos teikėjas prieš teikdamas pasiūlymą ir iš anksto suderinęs laiką su Užsakovu gali apsilankyti E-2 teritorijoje, siekiant įvertinti paslaugos teikimo galimybes.

1. **Paslaugų teikimo apimtys**
   1. Paslaugos teikėjas privalo užtikrinti biokuro deginimo metu susidarančių atliekų (1 lentelė) surinkimą (pakrovimą), transportavimą iš E-2 teritorijos iki atliekų apdorojimo vietos ir apdorojimą pagal Atliekų tvarkymo taisyklių, patvirtintų LR aplinkos ministro 1999 m. liepos 14 d. įsakymu Nr. 217, aktualios redakcijos reikalavimus.
   2. Paslaugos teikėjas atliekas turi išvežti pagal su Užsakovu suderintą grafiką, įskaitant šventines dienas ir savaitgalius. Užsakovui pateikus užsakymą, atliekos turi būti išvežtos ne vėliau kaip per 12 val. Užsakovas neįsipareigoja užsakyti 1 lentelėje nurodytų maksimalių kiekių.
   3. Paslaugos teikėjas yra atsakingas už prastovas, susidariusias dėl nesavalaikio atliekų išvežimo.
   4. Esminė užduotis - atliekų apdorojimas. Nurodytą esminę užduotį turi atlikti pats pasiūlymą pateikęs tiekėjas, o jeigu pasiūlymą pateikė tiekėjų grupė, – tos grupės dalyvis.

***1 lentelė. Biokuro deginimo metu susidarančios atliekos***

|  |  |  |  |  |  |
| --- | --- | --- | --- | --- | --- |
| **Pirkimo dalis** | **Atlieka** | | | | **Atliekų susidarymo vieta** |
| **Pavadinimas** | **Kodas pagal Atliekų sąrašą** | **Maksima-lus kiekis t/metus** | **Agregatinis būvis** |
| 3. | Mišrios statybinės ir griovimo atliekos (biokuro likučiai su priemaišomis) | 17 09 04 | 40 | Kietas | Termofikacinė elektrinė Nr. 2, Elektrinės g.2, Vilnius |

***Pastaba:*** *Sutartis sudaroma 3 metams, todėl lentelėje nurodytas atliekų kiekis dauginamas iš 3.* *Užsakovas neįsipareigoja užsakyti 1 lentelėje nurodytų maksimalių kiekių.*

1. **Reikalavimai Paslaugos teikėjui**
   1. Paslaugos teikėjas privalo:
      1. laiku, profesionaliai ir kokybiškai suteikti Užsakovui paslaugas;
      2. atvykti į katilinę per 12 val. nuo užsakymo (el. paštu, faksu arba telefonu) gavimo arba pagal su Užsakovu suderintą grafiką. Atliekos gali būti išvežamos savaitgaliais ir šventinėmis dienomis.
      3. turėti kvalifikuotus darbuotojus, atliekų vežimo autotransportą, visas reikiamas technines priemones bei kitus techninius resursus, reikalingus kokybiškam paslaugos suteikimui;
      4. vykdyti Lietuvos Respublikos įstatymų, tarptautinių susitarimų, Lietuvos Respublikos Vyriausybės nutarimų, Lietuvos Respublikos aplinkos ministro įsakymų ir kitų susijusių bei galiojančių teisės aktų reikalavimus, reglamentuojančius aplinkos apsaugą ir paslaugos teikimą.
      5. prieš išvežant atliekas apdorojimui, Paslaugos teikėjas elektroninėje Valstybinės mokesčių inspekcijos sistemoje turi išrašyti krovinio vežimo važtaraštį (jei privaloma pagal 2016 m. balandžio 1 d. Valstybinės mokesčių inspekcijos prie Lietuvos Respublikos finansų ministerijos viršininko įsakymu Nr. VA-36 patvirtintas Važtaraščių ir kitų krovinių gabenimo dokumentų duomenų teikimo valstybinei mokesčių inspekcijai taisykles). Paslaugos teikėjas yra atliekų siuntėjas.
      6. Išvežant atliekas apdorojimui, pasirašyti perdavimo – priėmimo (svėrimo) aktą su jame nurodytu išvežamų apdorojimui atliekų kiekiu. Akte turi būti nurodyta perduotų atliekų rūšis ir kodas (pavadinimas ir kodas pagal atliekų sąrašą) ir svoris tonomis (trijų ženklų po kablelio tikslumu). Išvežamų atliekų svoris nustatomas pasveriant tuščią ir pakrautą autotransporto priemonę E-2 ar RK-2 teritorijose esančiomis svarstyklėmis.
      7. Paslaugos teikėjas atsakingas už biokuro deginimo metu E-2 susidarančių biokuro atliekų su priemaišomis apdorojimą pagal atliekų tvarkymą reglamentuojančių LR teisės aktų reikalavimus.
2. **Garantijos**
   1. Paslaugos teikėjas turi garantuoti atliekų išvežimą iš E-2 tokiu režimu, kuris garantuotų nepertraukiamą katilų darbą maksimalia galia, įskaitant savaitgalius ir šventines dienas. Užsakovui pateikus užsakymą, atliekos turi būti išvežtos ne vėliau kaip per 12 val.
   2. Paslaugos teikėjas yra atsakingas už prastovas, susidariusias dėl nesavalaikio atliekų išvežimo.
   3. Jeigu LR aplinkos apsaugos kontrolės pareigūnai ar institucijos turi kokių pretenzijų dėl atliekų transportavimo ar apdorojimo, visą atsakomybę prisiima Paslaugos teikėjas.
   4. Jei dėl Paslaugos teikėjo kaltės atliekų surinkimo, transportavimo ar apdorojimo metu padaroma žala aplinkai ar Užsakovo turtui, visą atsakomybę prisiima Paslaugos teikėjas ir atlygina patirtą žalą.
   5. Sutarties trukmė 3 metai. Sutartis Paslaugos teikėjo pageidavimu gali būti nutraukta ne anksčiau kaip 6 mėn. nuo raštiško įspėjimo apie sutarties nutraukimą.